
Katlamaja tn 25a majandushoone püstitamiseks ehitusloa väljastamine

1. ASJAOLUD JA MENETLUSE KÄIK

Katlamaja tn 25a kinnistu omanik esitas ehitusloa  nr 19939 kehtetuks tunnistamise taotluse, kuna ehitustööde käigus ehitusloa taotlemise aluseks olnud ehitusprojekti on muudetud sellisel, et muutusid ehitusloa taotluses näidatud muud olulised tehnilised näitajad. Koos ehitusloa kehtetuks tunnistamise taotlusega ehitise omanik esitas uue ehitusloa taotluse koos muudetud ehitusprojektiga, mis on heaks kiidetud Ida-Eesti Päästekeskuse poolt ning kooskõlastatud peaarhitektiga.
2.    ÕIGUSLIKUD ALUSED

2.1.  Ehitusseadus §23 lõike 81 kohaselt ehitusloa omanik peab taotlema uue ehitusloa, kui ehitusloa taotlemise aluseks olnud ehitusprojekti muudetakse selliselt, et muutuvad ehitise olulised tingimused, nagu näiteks tuleohutus, energiatõhusus, ehitise kasutusotstarve, mõjuvad koormused (kandevõime) või ehitusloa taotluses näidatud muud olulised tehnilised näitajad.
2.2.  Ehitusseaduse §28 lõike 1 punkti 10 kohaselt ehitusloa väljastajal on õigus ehitusluba kehtetuks tunnistada, kui väljastatakse uus ehitusluba käesoleva seaduse § 23 lõikes 81 nimetatud alusel.
2.3. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.4. Narva linna ehitusmääruse §24  lõigete 4 ja 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.5. Haldusmenetluse seaduse §68 lõike 2 kohaselt Haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.
2.6. Haldusmenetluse seaduse §68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.

3.    OTSUS

Väljastada ehitusluba Katlamaja tn 25a kinnistule majandushoone püstitamiseks.

4.    RAKENDUSSÄTTED

4.1. Tunnistada kehtetuks Narva Linnavalitsuse 03.11.2010 korralduse nr 1415-k „Ehituslubade väljastamine“ punkt 3.4 „3.4. Katlamaja tn 25a (Energeetik-3 AÜ asuva) majandushoone püstitamiseks“.

4.2. Tunnistada kehtetuks Katlamaja tn 25a ehitusluba nr 19939.

4.3. Korraldus jõustub seadusega ettenähtud korras.
4.4. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul   arvates korralduse teatavakstegemisest.  

Tarmo Tammiste

 linnapea                                                                                             Ants Liimets

                                                                                     
              linnasekretär
